Aadu Ritso

Aadu Ritso (aastani 1939 Aleksei Ritson, 13. september 1915 Petrograd – 18. jaanuar 2010)http://www.kodulugu.ee/article/524923 oli eesti tehnikateadlane.Eesti teaduse biograafiline leksikon, 3. köide

Hariduskäik
Ta lõpetas 1935 Viljandi Poeglaste Gümnaasiumi."Gümnaasiumid saatsid noori ellu". Sakala nr 66, 7. juuni 1935. Lk 4 Õppis 1936–1941 Tallinna Tehnikaülikoolis (TTÜ)/ Tallinna polütehnilise Instituudis (TPI), lõpetas 1947 TPI mehaanikateaduskonna.

Tehnikakandidaat (1952, Leningradi Raudteetranspordi Instituut), väitekiri "Технология получения качественного мела из озерного сырья в условиях Эстонской ССР".

Töökäik
1941 Kergetööstuse Rahvakomissariaadi Tekstiilitööstuse Peavalitsuses vaneminsener-mehaanik.

1941–1943 mobiliseerituna Punaarmees.

Oli 1943–1952 Eesti Teaduste Akadeemia Tööstusprobleemide Instituudis (aastani 1947 ) vanemtehnik, grupiinsener, tööstustehnoloogia labori töödejuhataja ja projektide konstruktsioonide büroo ülem, 1954–1957 Kohaliku, Põlevkivi- ja Keemiatööstuse Ministeeriumi toorainete labori juhataja ja 1957–1963 Ministrite Nõukogu Eesti Riikliku Teadustehnilise Komitee (hilisem Riikliku Teadusliku Uurimistööde Komitee) peaspetsialist masina- ja aparaadiehituse alal.

1948–1954 TPI tööstusökonoomika kateedri assistent ja 1963–1992 TRI/ TTÜ metallide tehnoloogia kateedri teadur, 1963–1983 dotsent.

1949–1961 ka Üleliidulise Finantsinstituudi Tallinna õppe-konsultatsioonipunkti õppejõud.

Teadustöö
Tema uurimisvaldkonnad olid ehitusmaterjalide (, glaukoniitpigment, kukersool) ning magnetpehmete liitmaterjalide tootmise tehnoloogia ja kasutamine, Eesti masina- ja aparaadiehituse insenerimõtte areng ja õppemetoodilised probleemid.

Teoseid
Tal on umbes 100 teaduspublikatsiooni ja 6 autoritunnistust.
 Vooltootmine. Tartu 1946
 Metallkeraamiliste magnetjuhtmaterjalide uurimine. Tallinn 1966
 Reduktorite võrdluskatsete teostamine ja soovituste väljatöötamine sobiva hammasrataste materjali valikuks tehas "Norma" tingimustes. Tallinn 1968
 Eesti esimese põlve tehnikaharitlastest ja mehaanikainsener Villem Reinokist. // Insenerikultuur Eestis. 1. Tallinn 1992

 Isiklikku 
Tema isa oli diplomaat ja arst Eduard Ritson, õde arst Olga Kistler-Ritso, tütar on majandustegelane Marika von Wolski.

Viited

Kirjandus
 Tallinna Polütehniline Instituut 1936–1986. Tallinn 1986. Lk 256, 467

Välislingid

Haud Tallinna Metsakalmistul

Kategooria:Eesti tehnikateadlased
Kategooria:Viljandi Maagümnaasiumi vilistlased
Kategooria:Tallinna Tehnikaülikooli vilistlased
Kategooria:Tallinna Tehnikaülikooli õppejõud
Kategooria:Korporatsioon Vironia liikmed
Kategooria:Metsakalmistule maetud
Kategooria:Sündinud 1915
Kategooria:Surnud 2010